**Dyddiad cyhoeddi:** 24 Hydref 2023

**Cais Rhyddid Gwybodaeth** 202/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Mae Rheilffyrdd TrC wedi ffurfio partneriaeth â PayZone i sicrhau bod tocynnau trên ar gael mewn siopau papurau newydd annibynnol ac ati, mewn nifer cyfyngedig o orsafoedd/ardaloedd daearyddol.**

1. **A wnewch chi ddarparu copi o unrhyw hyfforddiant/briff/arweiniad mewnol ac allanol ynghylch cyflwyno’r tocynnau hyn, ynghyd ag unrhyw luniau sampl/sbesimen o’r tocynnau PayZone hyn a gyhoeddwyd. Os yw gwahanol fathau o'r tocynnau hyn mewn fformatau gwahanol, a wnewch chi ddarparu lluniau enghreifftiol o bob un - er enghraifft, os yw tocyn Advance yn edrych yn wahanol i docyn Diwrnod Unrhyw Bryd o ran y cynllun/cynnwys sydd wedi'i argraffu.**
2. **Yn olaf, cadarnhewch yn syml faint o’r tocynnau TrC/PayZone hyn sydd wedi cael eu cyhoeddi, wedi’u trefnu yn ôl Cyfnod y Rheilffordd ers eu cyflwyno.**

**YMATEB**

Cwestiwn 1

Y ddwy ddogfen sydd ynghlwm yw’r briffiau hyfforddi a roddwyd i’r manwerthwr.

Isod ceir dau lun o docynnau PayZone. Mae tocynnau’r peiriannau hŷn ychydig yn fwy na rhai’r peiriannau newydd. Mae’r argraffydd hŷn ar yr ochr chwith, ac argraffydd newydd ar yr ochr dde. Mae pob tocyn yn cael ei argraffu yn y fformat hwn.

A receipt with black text

Description automatically generatedA piece of paper with black text

Description automatically generated

Mae’r wybodaeth wedi’i golygu yn wybodaeth fasnachol sensitif ac, o’r herwydd, mae wedi’i heithrio rhag cael ei rhyddhau yn rhinwedd y canlynol –

**Adran 43(2) – Buddiannau Masnachol**

Mae adran 43 yn eithriad cymwys ar sail dosbarth sy’n ei gwneud yn ofynnol i’r awdurdod ystyried budd y cyhoedd mewn datgelu.

**Ffactorau sy'n ffafrio datgeliadau**

Byddai datgelu’r wybodaeth wedi’i golygu yn hyrwyddo bod yn agored ac yn dryloyw a gallai gyfrannu at drafodaeth gyhoeddus.

**Ffactorau sy'n ffafrio peidio â datgelu**

O dan Ddeddf Rhyddid Gwybodaeth 2000, mae esemptiad buddiant masnachol Adran 43 (2) yn datgan bod gwybodaeth yn wybodaeth a gaiff ei hesemptio os byddai ei datgelu o dan y Ddeddf Rhyddid Gwybodaeth yn niweidio buddiannau masnachol unrhyw berson, neu’n debygol o wneud hynny.

Nid yw datgeliad mewn ymateb i Gais Rhyddid Gwybodaeth yn ddatgeliad i’r ymgeisydd unigol ond yn hytrach yn ddatganiad i’r cyhoedd. Byddai datgelu’r manylion hyn yn gyhoeddus yn debygol o niweidio buddiannau masnachol PayZone.

**Prawf Cydbwyso**

Cyn penderfynu pa un o’r dadleuon hyn sydd fwyaf argyhoeddiadol, mae angen cwblhau prawf cydbwyso. Yn yr achos hwn, y ffactor allweddol sy’n ffafrio peidio â datgelu yw budd Trafnidiaeth Cymru ac mae angen pwyso a mesur hyn yn erbyn y ffactor allweddol sy’n ffafrio datgelu sy’n ymwneud â thryloywder.

Derbynnir bod atebolrwydd a dangos tryloywder yn ffactor cryf sy’n ffafrio datgelu. Rydyn ni wedi penderfynu bod yn rhaid rhoi mwy o bwys ar ddiogelu buddiannau masnachol PayZone yn yr achos hwn.

At ei gilydd, ar hyn o bryd, nid yw’r prawf budd y cyhoedd o blaid datgelu.

Cwestiwn 2

Adeg gwneud cais, gwerthwyd cyfanswm o 343 o docynnau, o fis Rhagfyr 2022 tan fis Medi 2023

Mae’r tabl isod yn dangos dadansoddiad o werthiannau tocynnau yn ôl cyfnod.

A black background with a black square

Description automatically generated with medium confidence

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".